open-index/open-wikipedia-markdown huggingface dataset:
Kanguru Sirah

**Kanguru Sirah** (*Macropus rufus*) adolah salah satu jenis mamalia bakantuang asli Australia. Sasuai namonyo, hewan iko bawarna sirah yang mambueknyo sangat mencolok jo spesies-spesies kanguru yang lain. Kanguru sirah merupakan marsupial paliang gadang di dunia yang masih hiduik dan mamalia asli Australia paliang gadang. Mereka ditemukan di padalaman Australia mulai dari wilayah subua di selatan, pesisia timur, hinggo rimbo ujan di utara.

## Diskripsi
Kanguru sirah merupakan spesies kanguru paliang gadang jo panjang tubuh  (alun tamasuak ikua) pado jantan, dan  pado batino. Ikuanyo panjang jo panjang  pado jantan, dan  pado batino. Panampilan fisik kanguru sirah indaklah babeda jauah jo kanguru jenis lain, hanyo sajo ukuran tubuahnyo labiah gadang dan warna tubuahnyo sirah kacoklatan.

## Rujuakan
Ula kapalo-duo

**Ula kapalo-duo** atau **ula-pipa ikua-sirah** () adolah sajinih ula primitif panggali liang nan mauni tanah subua dan lambok di kawasan tropis Asia Tenggara. Ula iko disabuik "ulaa kapalo-duo" karano bantuak ikuanyo nan tumpua dan leba, hampia mirip jo bantuak kapalo aslinyo. Pabedaannyo, pado bagian bawah ikuanyo barono sirah tarang, sadangkan bagian bawah kapalanyo barono kaputihan.

Ula iko juo disabuik jo namo-namo lokal, di antaronyo: *oray totog* atau *oray teropong* (Sunda), *majara* (Toraja), ulaa galenggang, dan lain-lain. Namo ilmiahnyo adolah () (Laurenti, 1768). Namo marganyo surang, *Cylindrophis* berasal dari duo kato, yaitu *kylinder = "*batang panggiliang" atau "pipa tabuang", dan *ophis = "*ula", samantaro namo spesifiknyo, *ruffus*, yang artinyo "kamerah-merahan", marujuak pado pola balang-balang barono sirah tarang atau oranye yang tadapaik di kaduo sisi badannyo, dari lihia hinggo ikua.

## Panganalan
Panjang tubuh ula kapalo-duo dewasa dapek mancapai 1 meter, namun spesimen nan acok ditamukan panjangnyo indak labiah dari 70 cm. Panampang tubuhnyo babantuak silindris, jo ikua nan pendek dan babantuak tumpua, sangek saroman jo bantuak kapalonyo dan nyaris indak bisa dibedakan. Kapalo dan lihia indak dapek dibedakan. Matonyo baukuran ketek.

Tubuh bagian ateh barono dasar hitam jo balang-balang barono sirah tarang atau jingga/oranye di kaduo sisi badannyo, dari lihia hinggo ikua. Kapalo barono hitam. rono-rono tarang iko acok mamuda atau mailang setiok batambahnyo umua dan ukuran tubuhnyo, sahinggo ula nan alah bakambang mamiliki rono dominan kahitaman. Sisi bawah tubuh (*ventral*) barono hitam jo balang-balang putiah nan baselang-seling agak baaturan, takadang pola balang hitam-putih itu manyarupai kotak-kotak hitam-putih pado papan catur. Bagian bawah ikua barono sirah tarang, mambueknyo acok disangko sabagai ula cabai (*Maticora intestinalis*) yang babiso.

## Rujuakan
Binturun

**Binturung** (*Arctictis binturong*) atau **minturun** adolah sajinih musang babadan gadang, anggota suku Viverridae. Babarapo dialek Melayu manyabuiknyo *binturong*, *menturung* atau *menturun*. Dalam bahaso Inggris, hewan iko disabuik *Binturong*, *Malay Civet Cat*, *Asian Bearcat*, *Palawan Bearcat*, atau sacaro ringkeh *Bearcat*. Barangkali kareno karnivora babulu hitam labek iko batampang mirip baruang yang baikua panjang, samantaro juga bakumih labek dan panjang saroman kuciang (*bear*: baruang; *cat*: kuciang)..

## Deskripsi
Musang yang baikua gadang panjang dan babadan gadang. Panjang kepalo dan badan antaro 60 – 95&nbsp;cm, ditambah ikuanyo antaro 50 – 90&nbsp;cm. Baraknyo sakitar 6 – 14&nbsp;kg, bahkan sampai 20&nbsp;kg.

Katiko lahia, binturung mamiliki barek rato-rato sakitar 142 gram dan matonyo masih tatutuik.

Barambuik panjang dan kasa, bawarna hitam saluruahnyo atau kacoklatan, jo taburan uban kaputiah-putiahan atau kamerahan. Pado tiok-tiok ujuang talingo tadapek saberkas rambuik yang memanjang. Ikua barambuik labek dan panjang, tautamo di bagian mandekati pangka, sahinggo takasan gapauk. Ikua iko dapek digunokan untuak bapegangan pado dahan (*prehensile tail*), sabagai ‘kaki kalimo’.

## Reproduksi
Masih saketek paniliitan yang dilakukan untuak mangetahui sistem kawin dari spesies iko, akan tetapi sistem kawin dari binturung kamungkinan besar monogami. Binturung indak mamiliki musim kawin kareno spesies iko kawin sapanjang tahun, akan tetapi tadapek paningkatan jumlah kelahiran pado bulan Januari hinggo Maret yang dapek disebabkan kareno implantasi yang tatundo. Binturung betino mancapai kamatangan seksual pado umua 30 bulan samantaro pado binturung jantan pado umua 28 bulan. Hewan batino malahiakan 2 hinggo 6 anak, setelah menganduang salamo kurang labiah 91 hari. Binturung nan baru lahia manyuruak pado bulu induaknyo salamo beberapa hari dan manyapih salamo 6 hingga 8 minggu. Pajantan indak salalu mangasuah anaknyo, tetapi takadang mereka melakukannyo hinggo anakan bisa mandiri, sementara induak batino akan selalu mangasuah anaknyo hinggo bisa mandiri, takadang melanjuikan hiduik dalam satu kelompok basamo anaknyo maskipun alah mandiri.

Binturung batino mamiliki *pseudo-penis* alias penis palsu, suatu organ khas yang langka ditemui.

## Rujuakan


## Daftar pustaka

* Corbet, G.B. and J.E. Hill, 1992, *The Mammals of the Indomalayan Region: a systematic review*. Nat. Hist. Mus. Publ. and Oxford Univ. Press.
* Cranbrook, Earl of., 1987, *Riches of the Wild: land mammals of South-east Asia*. Oxford Univ. Press, Singapore. ISBN 0-19-582697-3
* Payne, J., C.M. Francis, K. Phillipps, dan S.N. Kartikasari. 2000. *Panduan Lapangan Mamalia di Kalimantan, Sabah, Sarawak & Brunei Darussalam*. The Sabah Society, Wildlife Conservation Society-Indonesia Programme dan WWF Malaysia. ISBN 979-95964-0-8
* Tweedie, M.W.F. and J.L. Harrison, 1988, *Malayan Animal Life*, Longman, Petaling Jaya, Selangor Darul Ehsan. ISBN 0-582-69449-3
Kuro-kuro sungai

**Kuro-kuro sungai** (*Batagur affinis*) adolah sajenis kuro-kuro aia payau anggota suku Geoemydidae. Reptil yang biaso disobokan di sakitar estuaria iko manyebar di Kamboja, Malaysia, dan Indonesia. Namun populasinyo alah demikian langka, sahinggo IUCN mamasuakkannyo ka dalam Daftar Merah yang ditabikkannyo jo status Kritis.

## Panganalan
Kura-kura babadan sadang, panjang karapas hinggo 700 mm. Lubang iduang talatak di ujuang moncong yang agak mancuang ka ateh. Rahang ateh bagerigi. Kulik di balakang kapalo basisiak ketek-ketek. Kaki jo ampek cakar, jo selaput panuah di antaro jari-jari.

Perisai pungguangnyo licin indak balunas (pado hewan mudo, keping vertebralnya balunas), indak tinggi bana, dan manurun di bagian balakang hinggo hampia pipiah. Keping vertebral kaduo hinggo kaampek hampia samo gadang, dan hampia samo leba jo keping kostal di tangah parisai. Urutan panjang keping vertebral: 2 >  4 > 5 > 1; keping vertebral 1 malebar di bagian muko, dan keping vertebral 5 maleba di bagian balakang. Urutan panjang hubuangan di antaro keping parisai paruik: abdominal > pektoral > femoral > humeral > anal > gular.

Pungguang bawarna abu-abu mudo atau cokelat mudo kahijau-hijauan sampai hitam. Hewan jantan yang dalam maso birahi, parisai pungguangnyo bawarna hitam; juga kepalo dan kaki mukonya. Perisai paruik polos indak babacak atau bagarih.

## Rujuakan
Jaguang

**Jaguang** (*Zea mays* ssp. *mays*) adolah salah satu tanaman pangan panghasil karbohidrat yang paliang penting di dunia, salain gandum dan padi. Bagi panduduk Amerika Tangah dan Selatan, bulir jaguang adolah pangan pokok, sebagaimana bagi sabagian panduduak Afrika dan sajumlah daerah di Indonesia. Pado masa kini, jaguang juga alah manjadi komponen penting pakan ternak. Penggunoan lainnyo adolah sabagai sumber minyak pangan dan bahan dasar tapuang maizena. Babagai produk turunan hasil jaguang manjadi bahan baku babagai produk industri farmasi, kosmetika, dan kimia.

Jaguang marupakan tanaman model yang menarik, khususnyo di bidang biologi dan pertanian. Sajak awal abad ka-20, tanaman iko manjadi objek panalitian genetika yang intensif, dan mambantu tabantuaknyo teknologi kultivar hibrida yang revolusioner. Dari sisi fisiologi, tanaman iko tagolong tanaman C4 sehinggo sangat efisien mamanfaaikan sinar matohari. Dalam kajian agronomi, tanggapan jaguang yang dramatis dan khas terhadap kakurangan atau karacunan unsua-unsua hara penting manjadikan jaguang sabagai tanaman percobaan fisiologi pamupukan yang disukoi.

Jaguang budidayo dianggap sabagai katurunan langsuang sajenis tanaman rarumputan saroman jaguang yang banamo teosinte (*Zea mays* ssp. *parviglumis*). Dalam proses domestikasinyo, nan balangsuang paliang indak 7 000 tahun lalu dek panduduak asli satampek, masuak gen-gen dari subspesies lain, tautamo *Zea mays* ssp. *mexicana*. Istilah teosinte sabananyo digunakan untuak manggambakan dolah spesies dalam genus *Zea*, kacuali *Zea mays* ssp. *mays*. Proses domestikasi manjadikan jaguang marupakan satu-satunyo spesies tumbuahan yang indak dapek hiduik sacaro lia di alam.

## Rujuakan dan catatan

## Pautan lua
*
Ekologi rimbo

**Ekologi rimbo** adolah studi ilmiah mengenai katakaitan antaro pola, proses flora, fauna, dan ekosistem di dalam rimbo. Ekosistem rimbo adolah unit lahan tagakan pohon kayu yang tadiri sadoalah tanaman, hewan, dan mikroorganisme (komponen biotik)yang bafungsi sacaro basamo-samo jo komponen abiotik dari lingkuangan.

## Hubungan jo cabang ilmu ekologi lain
Ekologi rimbo adolah salah satu cabang dari tipe studi ekologi yang baorientasi pado faktor biotik (balawanan jo klasifikasi ekologi yang babasis tingkek organisasi atau karumitannyo, saroman ekologi populasi dan ekologi komunitas). Pohon acok manjadi fokus utamo, namun bantuak kahidupan dan komponen lain saroman satwa lia dan nutrisi tanah dapek manjadi pahatian utamo. Sahinggo ekologi rimbo marupakan cabang studi ekologi yang paralu dan sangek baragam.

Ekologi rimbo mampunyoi kasamoan karakteristik dan pandekatan metdologi jo ekologi tumbuahan darek. Hanyo kabaradoan tegakan pohon nan mambedakannyo jo ekologi tumbuhan darek, karano pohon adolah karakteristik utama rimbo.

## Karagaman dan karumitan komunitas
Karano pohon dapek tumbuah labiah gadang dari bantuak tumbuahan lain, tadapek potensi karagaman struktur rimbo (fisiognomi). Sajumlah besar tata latak spasial nan mungkin tabantuak mampunyoi ukuran nan sangat bavariasi, dan spesies yang sangat baragam, serta lingkungan mikro nan bamacam-macam saroman pencahayoan sinar matohari, temperatur, kalembaban relatif, dan kecepatan angin. Salah satu komponen penting ekosistem rimbo saroman biomassa acok bana ado di dalam tanah, di mano struktur tanah, kuantitas dan kualitas aia, serta jumlah nutrisi tanah bisa bavariasi. Sahinggo rimbo marupakan lingkungan nan sangat heterogen jiko dibandingkan jo komunitas tumbuahan darek. Heterogenitas iko dapek mamungkinkan karagaman hayati yang besar yang tadiri dari tumbuahan dan hean. Ekologi rimbo juga mampangaruhi desain strategi sampling inventarisasi rimbo, dan marupakan faktor utamo adolah maningkatkan jumlah satwa lia dan karagaman hayati.

## Rujuakan
Azalea

**Saliyah** atau **Azalea** adolah jinih tanaman berbunga dari keluarga Ericaceae dan genus Rhododendron yang tumbuah di wilayah baiklim sadang. Azalea tumbuah di sabagian besar Asia Timur dan Amerika Utara. Bungonya bakambang pado mulo musim panas di bulan Juni dan pada musim gugur mangguguakan dadaunannyo, tautamo pado spesies Amerika. Spesies Azalea Asia mampunyoi daun yang hijau sapanjang tahun.

Azalea dikembangkan sabagai tanaman hias yang populer. Pado habitat lia, inyo biaso tumbuah di rimbo dan wilayah barawo. Warno bungonyo bamacam-macam dari merah, kuniang, putiah, pink, dan ungu. Di Amerika Utara sendiri tadapek labiah dari 50 jinih spesies azalea.

Akar azalea dangkal dan hiduik paliang baik pado tanah asam yang subua di tampek yang agak taduah. Pado stamen azalea nan panjang tadapek kalopak bungo yang menganduang serbuk sari.

## Pranala luar

* Azalea Society of America
* Azalea Collection of the U.S. National Arboretum 
* American Rhododendron Society
* Rhododendron Society of Vancouver, British Columbia, Canada
* Rhododendron Society of Victoria, British Columbia, Canada
* Rhododendron Society of Niagara, Ontario, Canada
* America in Bloom
* Canadian Communities in Bloom
Komet

**Komet** adelah benda langik hok keliling  matehari jo garih edar babantuak lonjong, parabolis, atau hiperbolis.

Istilah "komet" asal  dari bahse Yunani, *kometes* (κομήτης) hok erti  "rambuk  panjang". Istilah hok laeng **bintang baikua** yang indak tapek sebak komet same sakali bukang bintang. Urang Jawa oyak sebagai *lintang kemukus* sebak  ye ade saroman 'kukus' atau baabu. Pahtu, ikuanyo juga saroman buah kemukus yang dikariangkan.

Komet tabantuak dari es dan debu. Komet tadiri dari kumpuan debu dan gas yang mambeku pado saat barado jauah dari Matohari.
Katiko mandekati Matohari, sabagian bahan panyusun komet manguok mambantuak kapalo gas dan ikua.
Komet juga mangaliliangi Matohari, sahinggo tamasuak dalam sistem tata surya.
Komet marupokan gas pijar jo garih edar yang babeda-beda.
Panjang "ikua" komet dapek mancapai jutaan km.
Beberapa komet manampuah jarak labiah jauah di lua angkasa daripado planet. Beberapa komet mambutuahkan ribuan tahun untuak manyalasaikan satu kali mangorbit Matohari.

Komet dapek diliek katiko masih jauah dari matohari, bagian yang patamo kali diliek aolah inti komet. Komet marupakan benda angkasa nan saroman asteroid, tetapi hampia saluruahnyo tabantuak dari gas (karbon dioksida, metana, aia) dan debu yang mambaku.

Komet acok juga disabuik jo **bintang baikua**. Komet mamiliki orbit atau lintasan yang babantuak elips, labiah lonjong dan panjang daripado orbit planet. Komet marupakan benda angkasa saperti lapisan batu yang taliek mampunyai cahayo dikaranokan adanyo gesekan-gesekan atom-atom di udaro.

## Rujuakan
Natrium karbonat

**Natrium karbonat** (juga dikenal sabagai **soda cuci** dan **soda abu**), Na2CO3, adolah garam natrium dari asam karbonat yang mudah larut dalam air. Natrium karbonat murni berwarna putih, bubuak tanpa warna yang manyerap embun dari udaro, punyo raso alkalin/pahit, dan mambantuak larutan alkali nan kuek.

## Kagunoan
Pambuekan kaco adolah salah satu kagunoan penting dalam natrium karbonat. Dapek manjadi fluks untuak silika, jo manurunkan titiak cair campuran ka sesuatu nan dapek ditarimo tanpa material khusus. "Soda kaco" iko mudah laruik dalam aia, jadi kalsium karbonat ditambah pado campuran yang alun mancaia untuak manghasilkan kaco yang diproduksi indak mudah laruik dalam aia. Jenis kaca iko disabuik kaco soda kapur, "soda" untuak natrium karbonat dan "kapur" untuak kalsium karbonat.

Biaso digunokan sabagai tambahan untuak kolam ranang untuak manetralkan efek korosi dari klorin dan manaikkan pH.

Dalam kimia, biaso digunokan sabagai elektrolit.

### Penggunaan dalam rumah tangga
Dapek digunokan sabagai palembut aia dalam mancuci pakaian. Inyo baradu jo ion magnesium dan kalsium di aia dan mancegahnyo baikatan jo deterjen nan sadang dipakai. Natrium karbonat dapek dipakai untuak manghilangkan minyak, oli, dan karek anggur.

### Pangujian
Dapek digunokan untuak mambedakan ion logam yang lain, nan akan diendapkan jo ion karbonat. Dapek mambedakan ion tambago, basi, kalsium, seng, dan timbal. Larutan natrium karbonat ditambahkan pado garam metal. Endapan biru manunjuakan ion Cu2+. Endapan ijau kumuah manunjuakan ion Fe2+. Endapan kuniang-coklat manunjuakan ion Fe3+. Endapan putiah manunjukan ion Ca2+, Zn2+, atau Pb2+. Ikatan yang tabantuak antaro lain tambago(II) karbonat, basi(II) karbonat, besi(III) oksida, kalsium karbonat, seng karbonat, dan timbal(II) karbonat. Endapan tabantuak karano hampia sadonyo karbonat indak mudah laruik dalam aia.

## Rujuakan
Mestika Zed

Prof. Dr. **Mestika Zed**, M.A. () adolah sajarawan Indonesia. Inyo marupoan guru basa sajarah di Universitas Negeri Padang jo Universitas Andalas. Inyo aktif manulih buku sarato sabagai kolumnis.

Mestika Zed marupoan saketek dari sajarawan Indonesia nan giat maluruihan jo mangoreksi sajarah bangso, tautamo takaik jo peran tanah kalahirannyo, Sumatra, nan salaml iko acok dikatapian dalam buku-buku sajarah nasional. Inyo aktif maluruihan sajarah Pamarintahan Darurat Republik Indonesia, Pamarintahan Revolusioner Republik Indonesia, jo sajarah Giyugun Sumatra, tigo peristiwa penting dalam sejarah Indonesia nan bapusek di Bukittinggi jo Padang (Sumatra Barat), nan salamo iko diabaian jo bahkan mandapek tampek ndak tahormat dalam sajarah Indonesia.

## Pandidikan
Mestika manamatan pandidikan D3 Pendidikan Sejarah di IKIP Padang (kini banamo Universitas Negeri Padang). Sudahtu, inyo mamparoleh gala kasarjanaan di Jurusan Sejarah Universitas Gadjah Mada pado taun 1980. Kamudian, inyo malanjutikan ka Vrije Universiteit, Amsterdam jo maraih gala M.A. pado taun 1983. Sataun kamudian inyo maikuti program panyetaraan S2 di Jurusan Sejarah Universitas Indonesia. Pado tahun 1991 inyo mandapekan gala Ph.D dalam bidang sajarah di Vrije Universiteit.

## Karya

* *Somewhere in the Jungle: Pemerintah Darurat Republik Indonesia*, Pustaka Utama Grafiti, 1997
* *Sumatra Barat di Panggung Sejarah, 1945-1998*, Pustaka Sinar Harapan, 1998
* *Ahmad Husein: Perlawanan Seorang Pejuang*, Pustaka Sinar Harapan, 2001
* *Kepialangan Politik dan Revolusi*, Palembang 1900-1950, LP3ES, 2003
* *Giyugun: Cikal-bakal Tentara Nasional di Sumatra*, LP3ES, 2005
* *Metode Penelitian Kepustakaan*, Yayasan Obor Indonesia, 2008

## Maningga dunia
Mestika Zed maningga dunia di ICU RSUP Dr. M. Djamil Padang pado tanggal 1 September 2019, pukul 08.00 WIB. Janazah disamayaman di rumah duka, Jalan Gajah Mada 35, Padang. Sakitar saribuan urang jamaah manyalatan almarhum di Mesjid Raya Al-Azhar UNP pado siang harinyo. Satalah disalatan, janazah dibaok ka kampuang halaman di Batuhampar untuak dimakaman.

## Referensi
Cindawan tiuang

**Cindawan tiuang** (*Pleurotus ostreatus*) (Indonesia: *jamur tiuang*) adolah cindawan pangan dari kalompok Basidiomycota dan tamasuak kelas Homobasidiomycetes jo ciri-ciri umum badan buah bawarna putiah hinggo krem dan tuduangnyo babantuak satangah lingkaran saroman cangkang tiuang jo bagian tangah agak cakuang. Cindawan tiuang masih badunsanak jo *Pleurotus eryngii* dan acok dikenal jo sabuikan *King Oyster Mushroom*.

## Karakteristik
Badan buah cindawan tiuang mampunyoi tangkai nan tumbuah manyampiang (bahaso Latin: *pleurotus*) dan bantuaknyo saroman tiuang (*ostreatus*) sahinggo cindawan tiuang mampunyoi namo binomial *Pleurotus ostreatus*. Bagian tuduang dari cindawan tasabuik baubah warna dari hitam, abu-abu, coklat, hinggo putiah, jo pamukaan nan hampia licin, diameter 5–20&nbsp;cm nan batepi tuduang muluih saketek balikuak. Salain tu, cindawan tiuang juo mampunyoi spora babantuak batang baukuran 8-11×3-4μm serta miselia bawarna putiah nan bisa tumbuah jo capek.

Di alam lapeh, cindawan tiuang bisa dijumpai hampia sapanjang tahun di rimbo pagunungan daerah nan sajuak. Tubuh buah taliek saliang batumpuak di pamukaan batang pohon nan alah malapuak atau pokok batang pohon nan alah ditabang karano cindawan tiuang adolah salah satu jenis jamuua kayu. Untuak tu, katiko nio mambudidayokan cindawan iko, substrat nan dibuek musti mamparatian habitat alaminyo. Media nan umum dipakai untuak mambiakkan cindawan tiuang adolah sarbuk gargaji kayu nan marupokan limbah dari panggargajian kayu.

## Siklus iduik
Pado umumnyo cindawan tiuang, Pleurotus ostreatus, mangalami duo tipe pakambangbiakan dalam siklus hiduiknyo, yakni sacaro aseksual maupun seksual. Saperti halnyo reproduksi aseksual cindawan, reproduksi aseksual basidiomycota sacaro umum nan tajadi malalui jalua spora nan tabantuak sacaro endogen pado kantuang spora atau sporangiumnyo, spora aseksualnyo nan disabuik konidiospora tabantuak dalam konidium.
Sadangkan sacaro seksual, reproduksinyo tajadi malalui panyatuan duo jenis hifa nan batindak sabagai gamet jantan dan betino mambantuak zigot nan kamudian tumbuah manjadi primodia dewasa. Spora seksual pado cindawan tiuang putiah, disabuik juo basidiospora nan talatak pado kantuang basidium.

## Rujuakan
Pucuak rabuang

**Pucuak rabuang** (Malayu: *pucuk rebung*) adolah salah satu motif tradisional Minangkabau. Pucuak rabuang iko barupo buluah nan masih mudo sarato alun mampunyoi daun. Adopun makna nan takanduang dalam motif pucuak rabuang ko supayo kasado urang Minang bisa baguno saumua iduiknyo. Bak kato patatah "ketek baguno, gadang tapakai". Rabuang dapek dijadian makanan, jiko lah tuo bisa dipakai untuak bahan bangunan ataupun barang rumah tanggo. Rabuang nan masih mudo mancuek kaateh malambangkan nan mudo untuak manuntuik ilimu jo cito-cito, kalau lah gadang buluah tu marunduak ka bawah nan bamakna jikok lah bailimu indak buliah mamanggak diri. 

## Caliak pulo

* Rabuang

## Rujuakan
Rantau

**Rantau** marupokan suatu kawasan atau nagari nan talatak di lua kampuang halaman. Dalam konsep budayo Minangkabau, *rantau* dapek dimukasuikan juo subagai suatu kawasan nan ditaruko sarato lataknyo di lua kawasan darek (padalaman atau inti) Minangkabau. Salain itu kato *rantau* juo dapek bamakna garih pantai atau daerah aliran batang aia maupun hal nan marujuak pado daerah bateh.

Rantau dek urang Minang adolah bagian dari Alam Minangkabau dan punyo ubuangan saliang bagantuang jo darek sabagai kawasan intinyo. Salanjuiknyo kawasan rantau tabagi ateh *rantau di ilia* jo *rantau di mudiak*, nan tanamo jo istilah *rantau nan duo*. Takaik jo hal ko, rantau dek urang Minang juo manjadi pintu garabang manuju Alam Minangkabau, dalam istilah lainnyo rantau samakna jo palabuahan. Kawasan rantau dalam sisi kahidupan marupokan tampek pancarian, kawasan niago, ataupun dapek manjadi jalua ka lua dari hal-hal nan bakalabiahan dari darek sarupo tanago, panduduak, raso takacio, raso kaingintauan, jo ambisi sainggo hal ko manjadi paluasan jo pangambangan kawasan rantau itu surang.

Tomé Pires dalam Suma Oriental alah mancataik babarapo kawasan rantau di pasisia barat Sumatra sarupo Pariaman, Tiku dan Barus sabagai kawasan palabuahan Rajo Minangkabau, baitu juo kawasan Kampar jo Indragiri di pasisia timur Sumatra.

## Rujuakan

## Caliak pulo

* Marantau
Kayu

**Kayu** adolah bagian batang atau cabang serta rantiang tumbuhan nan mangareh karano mangalami lignifikasi (pengayuan).

Kayu digunokan untuak babagai kaperluan, mulai dari mamasak, mambuek parabot (meja, kursi), bahan bangunan (pintu, jendela, rangka atok), bahan karateh, dan banyak lai. Kayu juo dapek dimanfaaikan sebagai hiasan-hiasan rumah tangga dan sebagainya.

Panyebab tabantuaknyo kayu adolah akibek akumulasi selulosa dan lignin pado dindiang sel babagai jaringan di batang.

Ilmu kayu (*wood science*) mampelajari babagai aspek mangenai klasifikasi kayu serta sifek-sifek kimia, fisika, dan mekanika kayu dalam babagai kondisi pananganan.

Babarapo jenis kayu dipiliah karano basifek kedap aia, isolator, dan mudah dibantuak.

## Sijarah
Tumbuhan bakayu muncua di alam dipakirakan patamo kali pado 395 hinggo 400 juta tahun yang lalu. Manusia alah menggunokan kayu untuak babagai kabutuhan sajak ribuan tahun, tautamo untuak bahan baka dan bahan konstruksi untuak mambuek rumah dan sanjato serta sabagai bahan baku industri (misal pangamehan dan karateh). Kayu bisa dijadikan rujuakan sijarah mangenai kondisi iklim dan cuaca pada maso pohon tasabuik tumbuah malalui variasi jarak antar cincin patumbuhan.

Batang pohon nan dipotong malintang akan mampalihekan bagian-bagian kayu, yang acok babeda warna. Bagian tadalam adolah *empulur* yang lunak, lalu ka bagian lua adolah *kayu teras*, *kayu gubal*, dan tarakhir adolah *pepagan* (kulik kayu). Bagian pacabangan akan mampaliekan pola khusus, yang biaso disabuik sabagai "mato kayu".

### Cincin patumbuhan
Cincin patumbuhan atau juo disabuik lingkaran tumbuah adolah gambar pola-pola konsentrik pado panampang malintang kayu. Tabantuaknyo cincin patumbuhan kayu iko adolah karano tajadinyo pabedaan musim nan dialami dek pohon tasabuik. Pado ciek tahun pohon akan mangalami periode jo patumbuhan capek dan periode jo patumbuhan nan lambek, dan itu mampangaruhi patumbuhan diameter batang pohon. Diameter nan batumbuah capek, lalu malambek, akan mambantuak cincin ciek tahun, dan sataruihnyo.

Bagian paliang tangah dari cincin patumbuhan kayu marupakan tahap hiduik mulo dari sabuah pohon nan masih mangalami patumbuhan relatif labiah capek, sahinggo massa jenisnyo labiah randah dibandingkan jo bagian kayu dari cincin patumbuhan nan dakek jo kulik paliang luanyo.

### Mato kayu
Mata kayu atau *knot* adolah bagian dari kayu nan marupakan dasa dari pacabangan atau kuncup yang dorman. Mato kayu mamiliki pangaruh terhadap kayu, dan acokbana bapangaruh negatif. Mata kayu mangurangi kakuatan kayu sahinggo akan banilai randah ketiko digunokan sabagai struktur bangunan atau kapaluan lain di mano kakuatan manjadi patimbangan. Namun untuak tujuan seni, keberadaan mato kayu dapek maningkekkan nilai.

## Rujuakan

## Pautan lua

*
Limbek jawa

**Limbek jawa** atau limbek **kampuang** (***Clarias batrachus***) adolah sejenis ikan limbek anggota suku Clariidae. Pado masa saisuak, spesies iko dianggap manyeba lueh mulai dari anak-benua India, Asia Tenggara, Indonesia, dan Filipina, tatapi balakangan iko hanyo takson nan manyeba tabateh di Jawa nan dianggap sabagai *C. batrachus*. Taksa-taksa nan lain dianggap masuak ka dalam tigo spesies lain atau labiah.

Kelompok *C. batrachus* dikenal dalam bahaso Inggirih sabagai *walking catfish*, karano kamampuannyo ‘bajalan’ di daratan; tautamo untuak bapindah mancari tampek nan labiah banyak aianyo.

## Panganalan
Ikan jo tubuh licin, indak basisiak, panjang tubuh standar (SL, *standard length*) hinggo 215 mm. Kapalo mamipiah datar, jo pungguang palahan malangkuang cambuang dan sisi paruik datar. Diliek dari ateh, sisi lateral kapalo taliek rato, malangkuang di sisi anterior, dan manyampik di ujuang moncong nan mamiliki ampek pasang alat peraba sarupo kumih. Kumih tapanjang di rahang ateh ujuangnyo hampia mancapai pangka jari-jari sirip pungguang nan patamo; kumih tapanjang di rahang bawah ujuangnyo mancapai ujuang sirip dado. Tulang-tulang tampuruang kapalo tatutuik dek kulik taba. Lubang ubun-ubun (fontanel) sabalah muko bantuak panjang dan sampik (sarupo mato pisau); ujuang anteriornyo talatak tapek di balakang garih maya nan manghubuangkan tapi-tapi balakang rongga mato. Taju kapalo balakang (*occipital processus*) mambulek; jarak antaro ujuang taju iko jo awal sirip pungguang 5,5-8,9% SL.

Tubuh silindris, mamipiah tegak pado bagian dakek pangka ikua. Sisi pungguang menaik palahan mulai dari ujuang moncong hinggo ka awal sirip pungguang, kamudian balanjuik hampia datar hinggo pangka ikua. Tulang-tulang balakang (vertebrae) bajumlah 54 (17+37) – 60 (21+39); sirip pungguangnyo panjang, jo 63-74 jari-jari lunak, manutuik sakitar ¾ sisi ateh pungguang bagian balakang. Sirip dubur panjang, jo 47-58 jari-jari lunak. Sirip pungguang dan sirip dubur tapisah dari sirip ikua; sirip ikua mambulek. Sirip dado tadiri dari I duri + 8 jari-jari lunak; duri baujuang runciang (biaso disabuik *patil*), jo sisi anterior kasaa bagarigi. Sirip paruik I + 5, pangkanyo talatak pado 1/3 tubuh bagian muko.

Sisi ateh dan sampiang kapalo dan badan bawarna abu-abu, atau abu-abu kalam; kahitaman hinggo kabiruan. Sisi paruik pucek atau kaputiahan. Tadapek 11-15 deret vertikal bintiak-bintiak ketek putiah, nan masing-masing tadiri ateh 2-5 bintiak, di sapanjang badan tapek di bawah gurat sisi.

## Rujuakan
Kambiang boer

**Kambiang boer** adolah kambiang nan barasa dari Afrika Selatan dan alah manjadi ternak nang ta-registrasi salamo labiah dari 65 tahun. Kata "*Boer*" artinyo patani. Kambiang boer marupokan kambiang pedaging nang sasungguahnyo karano patumbuahannyo sangek capek.

Kambiang iko pado umua limo hinggo anam bulan alah dapek mancapai barek 35 – 45&nbsp;kg, jo ratoan patambahan berek tubuh antaro 0,02 – 0,04&nbsp;kg per hari. Karagaman iko tagantuang pado banyaknyo susu dari induak dan ransum pakan sahari-harinyo. Kambiang boer jantan akan tumbuah jo barek badan 120 – 150&nbsp;kg pado katiko dewasa (umua 2-3 tahun), sadangkan Batino dewasa (umua 2-3 tahun) akan mampunyai barek 80 – 90&nbsp;kg. Boer batino maupun jantan kaduonyo batanduak. Dibandingkan jo kambiang perah lokal, persentase dagiang pado karkas kambiang boer jauh labiah tinggi dan mancapai 40% – 50% dari berek tubuhnyo

## Deskripsi
Kambiang boer dapek dikanali jo mudah dari tubuhnyo nan leba, panjang, dalam, babulu putaih, bakaki pendek, bahiduang cembung, batalingo panjang manggantuang, bakapalo warna coklat kamerahan atau coklat mudo hinggo coklat tuo. Beberapa kambing boer mamiliki garih putiah ka bawah di wajahnyo. Kuliknyo bawarna coklat yang malindungi dirinyo dari kanker kulik akibek sangekan sinar matohari langsung. Kambiang iko sangek suko bajamua di siang hari.

Kambiang boer dapek hidik pado suhu lingkungan yang ekstrem, mulai dari suhu sangek dingin (-25 derajat celcius) hinggo sangek panas (43 derajat celcius) dan mudah baadaptasi taadok parubahan suhu lingkungan. Tahan taadok panyakik. Mereka dapek hiduik di kawasan samak belukar, lereng gunuang nan babatu atau di padang rumpuik. Sacaro alamiah mereka adolah hewan nan suko maramban sahinggo labiah manyukai daun-daunan, tanaman samak daripado rumpuik.

## Rujuakan

## Pranala luar

* American Boer Goat Association
* United States Boer Goat Association 
* International Boer Goat Association 
* American Meat Goat Association (AMGA)
* Information on the Boer Goat from South Africa
Hiu putiah

**Hiu putiah** (namo ilmiah *Carcharodon carcharias)*, juo dikana sabagai hiu putiah gadang, pointer putiah, hiu putiah, atau si putiah nan mamatikan), adolah hiu lamniform gadang nan ado di pasisia parairan di saluruah pamukaan lautan utamo. Hiu putiah gadang dikana karano ukurannyo, jo individu tagadang nan panjang tubuhnyo mandekati atau bahkan malampaui 6 meter (20 kaki), dan jo barek sagadang 2.268&nbsp;kg (5.000&nbsp;lb). Hiu iko bawarna abu-abu atau abu-abu kabiruan jo saketek warna putiah dibagian paruik. Hiu iko mamiliki gigi bajumlah 300 gigi nan tajamnyo saparti tapian gergaji. Gigi hiu iko panjangnyo dapek tumbuah mancapai 7,5 cm. Hiu jinih iko akan mancapai kadewasaan katiko baumua 15 tahun, dan dapek hiduik sakitar 30 tahun.

Hiu putiah iko bisa dikecekan hiu tagadang nan dikana di dunia dan marupokan salah satu predator utamo untuak mamalia lauik. Salain itu, inyo juo mamangso babagai hewan lauik lainnyo, tamasuak ikan, pinnipeds, dan juo buruang lauik. Iko adolah hiduik hanyo dikana spesimen dari parusahaan genus, Carcharodon, dan barado pado paringkek patamo dalam daftar jumlah serangan hewan nan tacatat pado manusia. IUCN (International Union for Conservation of Nature) mampalakukan hiu putiah sabagai spesimen nan hampia punah, walau tamasuak dalam Appendix II dari CITES.

Novel *best-selling* *Jaws* dek Peter Benchley nan disusul dek film blockbuster Steven Spielberg manggambarkan hiu putiah sabagai "pamakan manusia nan ganas". Pado kanyataannyo, manusia bukanlah mangsa nan disukai dek hiu putiah ko.

## Rujuakan
Badak putiah

**Badak putiah** (*Ceratotherium simum*) adolah salah satu dari limo spesimen badak nan masih ado dan salah satu dari saketek spesimen megafauna yang tasiso. Binatang iko adolah binatang darat gadang nan masih ado di dunia satalah gajah, basamo jo badak India dan kudo nil. Badak iko dikatahui untuak muluik lebanyo nan digunokan untuak makan rumpuik dan manjadi spesimen badak nan paliang basosialisasi. Badak Putiah adolah badak paliang umum dari sadoalah badak dan mamiliki duo subspesimen, jo subspesimen utara labiah jarang daripado selatan. Subspesimen utara mamiliki 50 nan tasiso di dunia.

## Rujuakan

* Emslie, R. and Brooks, M. (1999), African Rhino. Status Survey and Conservation Action Plan., IUCN/SSC African Rhino Specialist Group. IUCN, Gland, Switzerland and Cambridge, UK,
Tom Ibnur

**Arison Ibnur Ibrahim**, nan akrab dipanggia **Tom Ibnur** () adolah saurang panata tari (koreografer) Indonesia. Karya-karya tarinyo babasis pado seni tari Minangkabau jo Malayu Pasisia tarutamo tari Zapin. Alah labiah dari 300 hasil karyanyo nan ditampilanan, di dalam nagari jo di lua nagari, antaro lain di Singapura, Malaysia, Amerika Serikat, Australia, Prancis, Spanyol, Italia, Korea, jo Japang.

baliau manjadi Pangajar Utamo di Fakultas Seni Pertunjukan, Institut Kesenian Jakarta (IKJ), Jakarta. Tom Ibnur manikah jo Rusmiati (almh.),  dikaruniai tigo urang anak, Budianto, Haris jo Gigih.

## Pamentasan

* American Dance Festival (1984)
* Singapore Arts Festival (1984)
* American Dance Festival (1986)
* Singapore Arts Festival (1988)
* Melbourne International Festival (1990)
* Indonesian Dance Festival (1992)
* Festival Zapin Nusantara (1998)
* Singapore Arts Festival (2001)
* Festival Kesenian Melayu Sadunia di Malaysia (2001)
* Singapore Zapin Festival (2002)
* International Folk Festival di Prancis, Spanyol, Austria, Italia, Korea, Jepang jo Amerika.

## Karya

* *Topeng Makyong* (2005)
* *Jalur Kuansing* (2006)
* *Daun Kering di Titik Api* (2007)
* *Kebon Pasir, Menyeka Air Mata* (2009)
* *Langkah, Bumi dan Matahari* (2010)

## Panghargaan

* Panari Terbaik untuak Tari Pargaulan jo Melayu dalam Festival Kasenian Olahraga jo Agamo I, di Padang (1963, dari Pamarintah Provinsi Sumatra Barat)
* Panari Terbaik Sumatra Barat dalam Festival Kesenian, Olahraga jo Agama II, di Padang (1966, dari Pemerintah Provinsi Sumatra Barat)
* Panari Terbaik Sumatra Barat dalam Festival Kesenian, Olahraga jo Agama III, di Padang (1969, dari Pemerintah Provinsi Sumatra Barat)
* Pamanang Utamo Bintang Radio, Tv jo Lagu Populer sa-Sumatra Barat, di Padang (1973-1976, dari Pemerintah Provinsi Sumatra Barat)
* Koreografer Terbaik Tari Minangkabau, di Jakarta (1982, dari Taman Mini Indonesia Indah)
* Koreografer Terbaik untuk Cipta Tari Anak Indonesia, di Jakarta (1983, dari Dewan Kesenian Jakarta)
* Koreografer Terbaik Tari Minangkabau, di Jakarta (1984, dari Taman Mini Indonesia Indah)
* Koreografi Terbaik dalam Festival Tari Rakyat se-Dunia, di Prancis (1993, dari Association Culturelle D’echanges Internationaux)
* Tokoh Palestari Seni Budaya Tradisi, di Jambi (2001, dari Presiden Republik Indonesia)
* Bakti Saumua Hiduik dalam Seni, di Jakarta (2008, dari Universitas Indonesia)
* Bakti Saumua Hiduik dalam Seni, di Jakarta (2009, dari Sangrina Bunda Folk Dance & Music Company)
* Kontribusi jo dedikasi pada parkambangan jo partumbuhan seni budaya Malayu, di Pekanbaru, Riau (2011, dari Anugerah Sagang)

## Rujuakan
Tanaman Pepermin

**Tanaman Pepermin** nan acok disabuik daun mint adolah tumbuhan nan mamiliki banyak manfaat untuak kasehatan. Tanaman ko acok digunoan di jus-jus jo makanan. Kini ko tanaman ko pun acok dijumpoi di cafe, biasonyo dilatakan diate meja makan, salain jadi hiasan tanaman mint ko digunoan sabagai panyegar udara, karano rancak dihiruik udara nan manganduang tumbuhan papermin. Tanaman pepermin ko mamiliki 25-30 jinih nan tumbuah dan bakambang di wilayah Eurasia, Australia dan Afrika Selatan.

## Kagunoan Tanaman Papermin
Adopun kagunoan tanaman papermin ko untuak mangubeki barbagai panyakik sarupo batuak, pilek, alergi, manyambuhan sakik kapalo, maraweik rambuik, ubek kanker. 

## Rujuakan
Sikerei

**Sikerei** marupoan sabutan bagi urang nan malalui alek khusuih diangkek sabagai urang nan punyo ilimu atau *kerei* di Kapulauan Mentawai, Sumatera Barat. Samantaro itu, *kerei* iolah pangatauan, kaahlian, jo katarampilan maubek jo tanaman ubek. Urang nan dapek baubuangan jo roh-roh sarato jiwa di alam nyato baitupun alam gaik. Dek ilimunyo tu sikerei mampunyoi arati pantiang dalam iduik urang Mentawai. Sikerei manjadi tokoh paubek jo spiritual dalam ritual jo upacara adaik jo *punen* (alek) di uma.

## Rujuakan
Burak Yılmaz

**Burak Yılmaz** (laia 15 Juli 1985) adolah surang pamain sipak bola profesional Turki nan bamain sabagai panyarang untuak tim Eredivisie Fortuna Sittard.

## Rujuakan
Makam Papan Tenggi

**Makam Papan Tenggi** adolah komplek pamakaman tuo Sijarah Islam nan talatak di ateh bukik tapetknyo di daerah Desa Pananggahan, Kcamatan Barus Utara, Kabupaten Tapanuli Tengah, Provinsi Sumatra Utara. Makam Papan Tenggi ko acok disabuik masyarakaik di Barus jo sabuan Tompat. Makam nan talatak di ateh bukik ko diparkiroan mamiliki katinggian kurang labih 720 M di ateh parmukaan laut. Di ateh pabukitan ko tadapaik tanah nan datah sakitar 20 x 15 M. Di lokasi tanah ko lah tadapaik dalapan makam, dan hanyo ciek makam nan mamiliki  inskripsinya babahaso Arab. Makam ko adolah makam tapanjang nan ado di Barus, nan mamiliki diameter sakitar 8,15 M, jo tinggiah nisannyo 135 cm. Dipekirokan tokoh nan dimakamkan ko adalah seorang sufi bernama Syekh Mahmud nan tartera dalam inskripsinyo.  Namun tidak semua makam dibari tando batu nisan jo indak berukirkan batu alam.

## Riwayaik Syekh Mahmud
Manuruik literatur Syekh Mahmud ko mamiliki namo panjang Syekh Al-Alim Al-Muhtahtazam Syekh Mahmud Qodasallahu Rohahu Al-Muhtarach nan tadapaik di tulisan batu nisan makam Syekh ko. Syeikh ko marupuan urang nan Patamo datang dari Yaman dan manyebarkan Islam ka Nusantara basamo 44 sahabaik-sahabaiknyo. nan kini ko dimakaman di makan Mahligai, Barus.

## Mistis Makam Papan Tenggi
Adopun mistis tantang papan tenggi ko nan baredar di masyarakaik sakitar, satiok nan nio mancalik makam ko harus mamiliki niek nan tulus dan ikhlas, karano jiko indak nan pandaki tuh pun ndak sampai untuak mancaliek 8 makam ko, bisa jadi maraso lelah atau jalannyo manuju makam ko manjadi panjang. Salain tuh, satiok urang nan manghitung tanggo untuak manuju makam papan tenggi ko indak panah samo asal dihitung. baik naik maupun ka turun, barikuk data parhitungan anak tanggo dari sumber rujuakan partamo.
## Rujuakan
Mohamed Salah

**Mohamed Salah Ghaly** (bahaso Arab: محمد صلاح *غالي‎&nbsp;,* ; lahia 15 Juni 1992) adolah pamain sipak bola profesional Mesir nan bamain sabagai panyarang untuak klub Inggrih Liverpool dan timnas Mesir.

Salah mamulai karier seniornyo di klub tampek lahianyo, El Mokawloon di Liga Premier Mesir tahun 2010, langsuang bagabuang jo Basel untuak hargo dirahasiokan. Di Swiss, inyo manjadi bintang katiko inyo mamenangkan titel liga di musim debutnyo, mamanangkan  dalam proses. Paforma Salah kamudian manarik minat klub *[[Liga Utamo Inggirih|Premier League]] [[Chelsea F.C.|Chelsea]]*, dan inyo bagabuang jo harago £11&nbsp;juta pado tahun 2014. Namun, inyo jarang digunokan di musim debutnyo dan diizinkan pai sabagai pinjaman ka klub Serie A Fiorentina dan Roma, jo nan terakhia, mambalinyo sacaro pamanen sahargo €15 juta.

Manyusul performanyo nan konsisten di Roma mambaok mereka ka tampek kaduo dan rekor poin total tahun 2017, Salah kambali ka Premier League untuak bagabuang jo Liverpool untuak rekor klub katiko tu, saharago £36.9&nbsp;juta. Katiko maso kaduonyo di Inggrih, Salah mangadaptasi pamainannyo dari sayok murni manjadi panyarang komplit dan jo capek manjadi titiak fokus tim. Inyo kamudian mamecahkan rekor klub dalam musim debutnyo, manarimo  satalah mancetak 32 gol dari 36 patandingan. Inyo juo manjadi pamain patamo nan mamanangkan 3  dalam musim nan samo. Paformanyo nan lua biaso maagiahnyo banyak panghargaan pado akhia musim 2017–18, tamasuak *PFA Players' Player of the Year, Football Writers' Player of the Year* dan . Salah maraih tampek katigo untuak .

## Karier Klub
Salah bamain jo El Mokawloon katiko mudo. Inyo mambuek debut tim seniornyo dalam  sabagai pangganti katiko 3 Mei 2010 dalam hasil imbang 1–1 malawan *El Mansoura.* Katiko musim 2010–11 Salah taruih mandapek minik bamain di lapangan, kamudian manjadi reguler di tim. Inyo mancetak gol patamanyo untuak mereka katiko 25 December 2010 dalam hasil imbang 1–1 malawan Al Ahly. Inyo manjadi reguler untuak El Mokawloon, bamain satiok patandingan pado musim. Manyusua  tanggal 1 February 2012, Liga Premier Mesir dihantikan, dan pado 10 Maret 2012, Asosiasi Sipak Bola Mesir mamutuihkan untuak mambatalkan siso patandingan musim itu.

### Basel
Klub *Swiss Super League Basel* alah mangawasi Salah untuak babarapo wakatu, dan manyusua tahantinyo Liga Premier Mesir, klub mangatua laga pasahabatan jo . Patandingan itu dijadwalkan tanggal 16 Maret di  di , dan meski bamain di babak kaduo, Salah mancetak 2 kali, mambantu Mesir manang 4-3. Basel kamudian mangundang Salah untuak tetap di kota untuak palatihan salamo saminggu. 10 April 2012, diumumkan bahwa Salah bagabuang jo Basel salamo 4 tahun mulai 15 Juni 2012.

## Rujuakan
Sabai Nan Aluih

**Sabai Nan Aluih** adolah sabuah carito rakyat dari Padang Tarok, Baso, Agam nan talatak di provinsi Sumatra Barat. Carito nan batema pahlawan ko ditulis dek Sutan Sati. Sabai Nan Aluih adolah namo anak padusi dari Rajo Babanding jo Sadun Saribai. Carito ko mancaritoan tantang aksi kapahlawanan Sabai Nan Aluih dalam mambalehan kamatian ayahnyo kapado musuahnyo Rajo Nan Panjang.

## Carito
Di sabuah tampek di daerah Padang iduiklah sapasang laki- bini jo kaduo anaknyo. Sapasang laki bini tu adolah Rajo Babanding jo Sadun Saribai. Mampunyoi anak laki-laki jo padusi nan banamo Mangkutak Alam jo Sabai Nan Aluih. Kaduo anaknyo mampunyoi sifaik nan babeda. Sabai rajin manolong ibunyo di rumah, sadangkan Mangkutak acokbana bamain layang-layang hinggo kuliknyo bawarna itam karano sinar matahari. Babeda jo panampilan adiaknyo, Sabai mampunyoi paras nan rancak jo rupawan. Malahan dek karancakan nyo disukoi dek banyak urang, tamasuk Rajo Nan Panjang. Rajo Nan Panjang adolah saurang nan sangaik disagani di kampuang Situjuah. Rajo Nan Panjang mangiriman pangawalnyo ka rumah Rajo Babanding untuak malamar Sabai Nan Aluih. Namun, lamaran tu ditolak, Rajo Babanding bahkan menantang Rajo Nan Panjang untuak bacakak. Rajo Nan Panjang pun manarimo tantangan itu. Baliau pun datang jo pangawalnyo, cakak pun dimulai. Cakak tu ruponyo balangsuang lamo, tapi pangawal alah tumbang labiah dulu. Rajo Babanding jo Rajo Nan Panjang masih taruih bacakak sampai akhianyo Rajo Babandiang kanai paluru dek pangawal Rajo Nan Panjang nan datang tibo-tibo dari samak-samak. Rajo Babandiang pun tagulatak ndak bagarak. Kajadian ko diliek dek saurang gubalo. Gubalo ko kamudian pai ka rumah Rajo Babandiang untuak maagiah tau kajadian tu kapado kaluarga Rajo Babandiang. Sampainyo di rumah Rajo Babanding, gubalo ko basarobok jo Sabai sarato maagiah tau kajadian itu.Sabai pun balari ka tampek kajadian. Di tangah jalan, Sabai batamu jo Rajo Nan Panjang jo pangawalnyo. Sabai batanyo tantang kacurangan Rajo Nan Panjang, tapi Rajo Nan Panjang hanyo galak saakan-akan manggalakan kamatian Rajo Babanding. Sabai pun indak bisa manahan berangnyo. Saaik itu juo Sabai langsuang mairik pelatuk sanapan nan nyo baok dari rumah. Paluru manganai dado Rajo Nan Panjang. Rajo nan Panjang pun langsuang tajatuah dari kudo. Pangawal Rajo Nan Panjang pun langsuang balari. Sabai pun balari manuju tampek ayahnyo. Sabai pun manangih katiko nyo tau ayahnyo alah maningga.

## Amanat Carito
Kisah Sabai Nan Aluih mampunyoii pasan pantiang bagi kahidupan manusia. Inyo adolah padusi nan rancak jo lamah lambuik. Tapi, inyo indak takuik untuak mambela nan bana walaupun inyo tau kalau nyawonyo alah manjadi taruhan. Sabai adolah anak nan patuah kapado urangtuonyo. Iny manolong urang tuonyo sarato mahormati ayah jo ibunyo. Sabai Nan Aluih manjadi taladan nan elok untuak anak-anak.

## Rujuakan
Rambun pamenan

**Rambun Pamenan** adolah sabuah carito rakyaik minangkabau populer. Layaknyo carito kaba pado umumnyo, kisah ko diturunan turun temurun malalui panuturan lisan, tarutamo lewat randai. Walaupun indak sapopuler kisah Lareh Simawang jo Umbuik Mudo, kaba nan populer di Luhak Tanah Data ko indak kalah heroik. Untuak maingek kisah pahlawan Rambun Pamenan manyalamaikan Linduang Bulan, pamarintah satampek bahkan mambuek sabuah cagar budaya. Situs barupo rumah gadang nan diagiah nama Istano Silinduang Bulan.

## Sinopsis
disabuah dusun tinggalah saorang jando banamo Linduang Bulan. Sasudah kamatian lakinyo, baliau iduik batigo jo duo anaknyo, Rono Pinang jo Rambun Pamenan. Maskipun hiduiknyo susah jo serba kakurangan, Linduang Bulan basikukuh untuak tetap indak manikah baliak, walaupun banyak laki- laki nan maminangnyo. Salain elok budinyo, Linduang Bulan masyhur akan karancakan parasnyo. Kaba ko sampai ka talingo rajo karajaan Tarusan Camin, Rajo Angek Garang. Baliau pun mangiriman lamaran, tapi ditolak mantah mantah dek Linduang Bulan. Murka jo jawek Linduang Bulan, Rajo angkuh tasabuik kamudian mamarintahkan anak buahnyo manculik jo menguruang jando baranak duo tasabuik. Tahun balalu, kaduo bujang Linduang Bulan alah baranjak gadang. Rono Pinang jo adiaknyo Rambun Pamenan indak tau apo-apo tantang panculikan ibunyo. Hinggo kamudian urang nan marawat kaduonyo mancaritoan kalakuan indak tapuji Rajo Angek Garang tasabuik. 

Kaduo kakak baradiak tasabuik kamudian mangambaro mancari kabaradoan ibunyo. Dek tabateh pangatahuan latak Karajaan Tarusan Camin mambuek Rambun Pamenan bajalan jauah. Jauah bajalan kamudian basarobok saurang pangambaro, Alang Bangkeh. Baliau manjalehan carito panculikan Si Linduang Bulan dek Rajo Angek Garang. Hal ko mam emosi Rambun Pamenan. Baliau balatiah silek labiah kareh sarato bajanji untuak manyalamaikan ibunyo nan disuruakan batahun-tahun. Singkek carito, sampailah Rambun Pamenan di karajaan Tarusan Camin. Duel indak dapek diilakkan. Jo mudah Rambun mangalahan hulubalang jo prajurit istano Rajo Angek Garang**.** Satalah duel sangik, Rambun barhasil malucuikan parang rajo sombong tasabuik, Hinggo akhianyo mambuek lawannyo tasabuik tewas jo tungkeknyo. Sahinggo batamulah Rambun Pamenan jo ibunyo, kironyo ibunya alah maningga.

## Pasan Moral

* SIfaik Babakti pado Urang Tuo
* Kagamaran Manolong
* Akibaik Sifaik Sombong jo Angkuh

## Rujuakan
Yaya Touré

**Gnégnéri Yaya Touré** (

lahia di Sekoura Bouaké, Pantai Gading, 13 Mei 1983; umua 36 tahun

) adolah pamain sipak bola Pantai Gading nan bamain sabagai pamain tangah untuak klub Liga Utamo Inggirih, Manchester City dan tim nasional sipak bola Pantai Gading.

Touré dikana ateh papaduan kacapatan, kamampuan *passing*, kakuatan fisik dan teknik nan dimilikinyo. Inyo marupokan saurang pamain serbaguna. Inyo parnah nio manjadi Panyerang salamo maso mudonyo, dan parnah bamain sabagai bek tangah, tamasuak katiko bamain untuak FC Barcelona di Final Liga Champions UEFA 2009. Inyo acok bamain sabagai galandang *box-to-box* dan acok baralih dari posisi defensif dan ofensif sapanjang patandingan.

Touré mamulai kariernyo bamain di klub ASEC Mimosas, Pantai Gading, nan mano inyo malakukan debutnya katiko baumua 18 tahun. Kamudian Inyo malanjuikan kariernyo di Eropa jo bagabuang jo klub di babarapo liga nan babeda: Beveren di Belgia, Metalurh Donetsk di Ukraina, Olympiacos di Yunani, dan AS Monaco di Prancis dan Barcelona di Spanyol.

## Karier klub
Touré parnah bamain untuak ASEC Mimosas di Pantai Gading, SK Beveren di Belgia, Metalurh Donetsk di Ukraina, Olympiakos di Yunani, dan AS Monaco di Prancis.

### Monaco
Satalah mawakili Pantai Gading pado Piala Dunia 2006, Yaya Touré dikontrak dek klub Ligue 1 Prancis, AS Monaco, pado Agustus 2006. Sampek mamiliki hubungan nan indak baik jo palatih László Bölöni, nan kamudian hari dipecat, Yaya muncua manjadi pamain kunci di bawah asuhan pelatih anyar Laurent Banide dan manolong timnyo louluih dari jurang degradasi. FC Barcelona pun tatarik pado dirinyo dan berhasil mangontraknyo pado musim panas tahun 2007.

## Karier internasional
Touré mamiliki karier internasional mentereng jo 74 *caps* untuak Pantai Gading, mawakili negara dalam panampilan patamo mereka di Piala Dunia FIFA di Jerman 2006, dan kembali tampil di Afrika Selatan 2010.

Touré alah mawakili Pantai Gading di Piala Afrika dalam limo turnamen, pado tahun 2006, 2008, 2010, 2012 dan 2013. Pado edisi tahun 2006 dan 2012, timnas Pantai Gading barakhia sabagai runner-up. Touré masuak dalam tim CAF turnamen tahun 2008 dan 2012

## Gaya bamain
Yaya Toure bamain tautamo sabagai galandang box-to-box, acok baralih inisiatif dari pola ofensif dan defensif katiko patandingan balangsuang. Kuncinyo ado pado kakuatan, passing dan kamampuan manembak. Inyo dikana karano kamampuan fisik nan acok dikombinasikan jo lungbursting nan bajalan dari lini tangah, dan alah disabuik sabagai "kareta manusia" dan "patuang raksasa" dek babagai pakar. Touré acok didorong ka muko adao bagian akhia dari patandingan, tautamo di patandingan kaduo tarakhia musim 2011-12 malawan Newcastle United di mano Touré mancatak duo gol di minik akhia untuak mamanangkan patandingan, dan manempekkan Manchester City di puncak klasemen.

## Kahidupan pribadi
Yaya Touré adolah saurang Muslim, parnah manulak tradisi minum sampanye satalah patandiangan liga malawan Newcastle United karano bahubuangan jo kayakinan agamanyo. Inyo adolah adiak dari pamain Liverpool dan timnas Pantai Gading, Kolo Touré. Inyo juo saudara dari pamain Makasa, Ibrahim Touré.

## Rujuakan